
          Nr.23/149/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat Raportul asupra proiectului de Lege privind aprobarea Ordonanţei de urgenţă a Guvernului nr.61/2003 pentru modificarea alineatului (2) al articolului 7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, transmis cu adresa nr.448 din 30 iunie 2003 şi înregistrat cu nr.23/149/2003.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                              Nr.23/149/2003

RAPORT

asupra proiectului de Lege privind aprobarea Ordonanţei de urgenţă a Guvernului nr.61/2003 

pentru modificarea alineatului (2) al articolului 7 din Ordonanţa de urgenţă a Guvernului nr.16/2001 

privind gestionarea  deşeurilor industriale reciclabile


În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.61/2003 pentru modificarea alineatului (2) al articolului 7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, transmis cu adresa nr.448 din 30 iunie 2003 şi înregistrată cu nr.23/149 din 1 iulie 2003.



Consiliul Legislativ a avizat favorabil proiectul de lege conform avizului nr.900/16.06.2003.



De asemenea, Comisia juridică, de disciplină şi imunităţi a avizat favorabil proiectul de lege cu avizul nr.31/765/1 iulie 2003.



Modificarea alin.(2) al art.7 se referă la prelungirea termenului de interzicere a achiziţionării de la persoane fizice a metalelor neferoase, a aliajelor acestora şi a deşeurilor neferoase reciclabile, cu excepţia metalelor preţioase şi a acumulatorilor auto uzaţi, până la data de 31 decembrie 2005.



În conformitate cu prevederile art.60 din Regulamentul Camerei Deputaţilor, comisia a examinat proiectul de lege în şedinţa din 10 septembrie 2003.



La lucrările comisiei au participat, ca invitaţi, conform prevederilor art.51 şi 52 din Regulamentul Camerei Deputaţilor, doamna Manda Porumb - preşedinte al Comisiei Naţionale pentru Reciclarea Materialelor şi domnul Ioan Jelev din partea Ministerului Agriculturii, Pădurilor, Apelor şi Mediului.


La lucrările comisiei au fost prezenţi 22 deputaţi din totalul de 25 membri ai comisiei.



După dezbateri, membrii Comisiei pentru industrii şi servicii au hotărât, în unanimitate, ca proiectul de Lege privind aprobarea Ordonanţei de urgenţă a Guvernului nr.61/2003 pentru modificarea alineatului (2) al articolului 7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, să fie supus, spre dezbatere şi adoptare, plenului Camerei Deputaţilor cu amendamente admise.



Prin conţinutul şi obiectul său de reglementare, proiectul de lege face parte din categoria legilor ordinare.

A M E N D A M E N T E     A D M I S E

În urma dezbaterii, Comisia pentru industrii şi servicii propune, în unanimitate, adoptarea proiectului de lege cu următoarele amendamente:

	Nr.

crt.
	Text iniţial
	Text adoptat de comisie

Autorul
	Motivaţie

	0
	1
	2
	3

	1.
	Titlul legii

LEGE

privind aprobarea Ordonanţei de urgenţă a Guvernului nr.61/2003 pentru modificarea alineatului (2) al articolului 7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile


	Nemodificat
	


	0
	1
	2
	3

	2.
	Articol unic. - Se aprobă Ordonanţa de urgenţă a Guvernului nr.61/2003 pentru modificarea alineatului (2) al articolului 7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, publicată în Monitorul Oficial al României, Partea I, nr.461 din 28 iunie 2003.


	Articol unic. - Se aprobă Ordonanţa de urgenţă a Guvernului nr.61/2003 pentru modificarea alineatului (2) al articolului 7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, publicată în Monitorul Oficial al României, Partea I, nr.461 din 28 iunie 2003, cu următoarele modificări:
	

	3.
	Titlul ordonanţei de urgenţă

ORDONANŢĂ DE URGENŢĂ

pentru modificarea alin.(2) al art.7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile
	Nemodificat
	

	4.
	Articol unic. - Alineatul (2) al articolului 7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, republicată în Monitorul Oficial al României, Partea I, nr.104 din 7 februarie 2002, se modifică şi va avea următorul cuprins:

"(2) Se interzice până la data 31 decembrie 2005 achiziţionarea de la persoane fizice a metalelor neferoase, a aliajelor acestora şi a deşeurilor neferoase  reciclabile, cu excepţia metalelor preţioase, a bateriilor şi a acumulatorilor uzaţi pentru autovehicule. Până la această dată, Ministerul Economiei şi Comerţului, Ministerul Agriculturii, Pădurilor, Apelor şi Mediului şi Ministerul Transporturilor, Construcţiilor şi Turismului vor introduce un sistem corespunzător de colectare a acestor deşeuri de la persoane fizice."


	Articol unic. - Alineatul (2) al articolului 7 din Ordonanţa de urgenţă a Guvernului nr.16/2001 privind gestionarea deşeurilor industriale reciclabile, republicată în Monitorul Oficial al României, Partea I, nr.104 din 7 februarie 2002, se modifică şi va avea următorul cuprins:

"(2) Se interzice până la data 31 decembrie 2005 achiziţionarea de la persoane fizice a metalelor neferoase, a aliajelor acestora şi a deşeurilor neferoase  reciclabile, cu excepţia metalelor preţioase, a bateriilor şi a acumulatorilor uzaţi pentru autovehicule. Până la această dată, Ministerul Economiei şi Comerţului, Ministerul Agriculturii, Pădurilor, Apelor şi Mediului şi Ministerul Transporturilor, Construcţiilor şi Turismului vor reglementa corespunzător sistemul de colectare a acestor deşeuri de la persoane fizice."

Dep.Ioan Bivolaru - PSD

Dep.Istvan Erdei - UDMR


	În atribuţiile autorităţilor menţionate intră cele de reglementare şi de control a domeniului menţionat.


                                     PREŞEDINTE,                                                                         SECRETAR,

                                       István Antal                                                                           Aurelia Vasile

Expert,

Silvia Vlăsceanu

